Kas vajate korra loomiseks klassis tuge?
Saan üldiselt hästi hakkama, vajan harva juhtkonna/tugimeeskonna abi.
Ma ei oska hoida distsipliini ja töömeeleolu tunnis.
#000000
Kas vajate korra loomiseks klassis tuge?
#000001
Saan üldiselt hästi hakkama, vajan harva juhtkonna/tugimeeskonna abi.
Ma ei oska hoida distsipliini ja töömeeleolu tunnis.
#000002
Aasta algul käivitunud ettevõtlikkuse ja ettevõtlusõppe arendamise programmi täiendkoolitustel õpivad koos nii kogemustega ärihaid kui ka algteadmiste janus õpetajad.
#000004
Üheksa kuuga on koolitustel käinud teadmisi omandamas juba üle kahesaja õppejõu, õpetaja, ettevõtja.
#000005
TÜ Viljandi kultuuriakadeemia kultuurikorralduse lektor Piret Aus osales kevadel Tartus programmi raames koolitusel „Projektipõhine praktika ettevõtlikkuspädevuste arendamiseks”.
#000006
„Kuna kuulajate seas oli mitmesuguse projektitöö kogemusega osalejaid, siis vajas esmalt ülerääkimist projekti olemus ja projektimajandusega seotu. Teemas sees olevatele inimestele tundus see osa pisut tüütu kordusena,” lausus Aus. „Kaks põnevaimat osa olid minu jaoks aga nutikas sisuturundus Facebookis ning liftikõne õpetus.”
#000007
Viljandi kultuuriakadeemias on praktikal väga suur osakaal, tegu on rakenduskõrgkooliga ja ettevõtlusõpe toimub juba mitmeid aastaid. Seetõttu on liftikõne tudengite äriideede valmimisprotsessi lahutamatu osa.
#000008
Selle kõne valmimise õpetust ei ole eales liiga palju, ka õppejõududele, märkis Aus. Ta on juba rakendanud mõningaid koolituselt saadud nippe, näiteks Facebookis kultuuriakadeemia kultuurhariduse osakonna lehekülje sisu loomisel.
#000009
„Vabas vormis julgelt mõtteid vahetades tekkis kolleegide vahel hea energia, arutelude käigus jagati väärt kogemusi ning ka teadmisi, mida neist kogemustest õpitud on. Suur tänu ettevõtlikkuse ja ettevõtluse arendamise programmi loojatele ning läbiviijatele,” ütles Aus.
#000010
Lehtse kooli õpetaja Jaanus Õunap osales Tallinnas programmi koolitusel, mis käsitles ettevõtluse aluste õpetamist koolis.
#000011
„Koolitus oli asjalik ja hästi läbi viidud, õppejõud hästi valmistunud, tõid elulisi näiteid,” lausus Õunap. „Koolitajate seas oli ka ettevõtete esindajaid. Mõnigi loeng lõppes aplausiga.”
#000012
Õunapi sõnul oli tähtis ka see, et koolitus oli tasuta. Maakooli õpetaja jaoks silmiavav koolitus pani mõlgutama mõtteid, mida võiks teha oma koolis. Õunap tegigi juhtkonnale ettepanekuid. Sümpaatse mõttena jäi talle loengutest kõlama koostöövajadus, ja mitte ainult ettevõtete vahel, vaid üleüldse.
#000013
„Ettevõtlikkust õpilastel jagub, samuti koostööoskust. Kolme nädala eest tegime poistega kooli õunaaias mahla ja nad heietasid juba mõtteid oma ettevõttest,” kiitis Õunap.
#000014
Moderncapital OÜ juhatuse liige Birgit Laidvere osales aprillis Tallinnas mentorite koolitusel. Kahepäevase koolituse teine õppus toimub oktoobri keskel. Laidverele jättis esimene päev meeldivas õhkkonnas professionaalse lektori läbiviimisel väga hea mulje. Teemaks oli mentorlus, mentorsuhte ja koostöö arendamine tudengite ettevõtlusmeeskondadega. Seminaris vaeti mentori rolli ja mentorluse olemust, viidi läbi kaasahaaravaid rühmatöid ning jagati infot soovitatava kirjanduse ja töövahendite kohta.
#000015
„Kuigi mentori peamine roll on nõustatavate toetamine ja nõustamine, aitab mentorlus ka mentoril endal areneda,” sõnas Laidvere. „Seetõttu on mentoril põnev ühelt poolt oma teadmisi ja kogemusi jagada ning juhendatavate ettevõtmisi toetada, teisalt aga ka ennast pidevalt arendada: lugeda, koolitada, diskuteerida.”
#000016
Laidvere on teiseks koolituspäevaks valmis ja teinud ära kodutöö. Ta töötas läbi nn kohustusliku kirjanduse ja osales juba ühel mentorite lisakoolitusel.
#000017
„Näen mentorluses võimalust aidata juhendatavatel nende eesmärkideni jõuda ja neilt ise õppida,” tõdes Laidvere.
#000018
Ettevõtlikkuse ja ettevõtluse arendamise programmi täiendkoolituste tegevussuuna juhi Anneli Lorenzi sõnul on käesoleva aasta koolitused olnud vajaduspõhised ja koolituskava kokku pandud selle alusel, mida õppejõud ja õpetajad võiksid oma tööks kõige enam vajada. Järgmise aasta koolitustel on tähelepanu all ettevõtlus- ja ettevõtlikkuspädevuste lõimimine ja seda selliselt, et kõikide ainete õpetajatel tekib arusaam ja võimalus neid pädevusi oma tundidesse lõimida.
#000019
„Üritame teha koolitusi sisulisemaks ja läheneda süsteemsemalt, et kasu oleks suurem ja osalejad saaks kaasa meilt vajalikke tööriistu, häid metoodikaid, õppevara, interaktiivseid lahendusi,” rääkis Lorenz.
#000020
Koolitatavate sihtrühm on endiselt lai ja ühte klassituppa oodatakse õpetajaid, õppejõude, ettevõtjaid, tugipersonali, kes toetab ettevõtlusõppe toimimist.
#000021
Kui sel aastal on olnud põhiliselt lühemad koolitused, siis järgmisel aastal planeeritakse pikemaid, mis jagatakse osadeks, et luua tervikpilti ja siduda osalejaid tihedamalt programmiga. Selline sidumine laiendab ettevõtlusõppe kogukonda ja kasvatab ka uusi koolitajaid.
#000022
„Koolitustel osalevail õpetajail on tähtis roll viia teave koolidesse ning olla ise aktiivsed eestvedajad,” rõhutas Lorenz. „Tahame jõuda individuaalselt igaüheni, seepärast pole rühmad väga suured.”
#000023
Teemade ring, mida pakutakse, on lai ja loodetavasti leiab igaüks, kes tahab arendada teadmisi ettevõtlusest ja ettevõtlikkusest, endale huvipakkuvat.
#000024
„Kui tänastel koolitustel on õppijatel veel endiselt võimalus olla suhteliselt passiivne, siis ettevõtlusõppe koolituste puhul tahame seda lausa vältida,” ütles Lorenz. „Juba toimunud koolitustega oleme pannud osalejad situatsiooni, kus nad on sunnitud tegutsema. Ja ärge arvake, et see kõikidele meeldib. Aga sellele suunale jääme kindlaks.”
#000025
Programmi eesmärk on koolitada 650 inimest 2018. aasta lõpuks.
#000026
Programmi „Ettevõtlikkuse ja ettevõtlus­õppe süsteemne arendamine kõigil haridus­tasemetel” toetatakse Euroopa Liidu Euroopa sotsiaalfondist.
#000027
Ettevõtluspraktika juhendamine – kutse- ja kõrghariduse ettevõtluspraktika juhendajatele ja koordinaatoritele.
Tänasest ettevõtlikust homseks ettevõtjaks – kutsehariduse ettevõtlusõpetajatele ja õpetajatele.
Mentorlusest süvitsi – üld- ja kutsehariduse õpetajatele, kes viivad läbi ettevõtlus- ja majandusõpet.
Loovustehnikad ettevõtlusõppes – üld- ja kutsehariduse õpetajatele, kes viivad läbi ettevõtlus- ja majandusõpet.
Coaching’u-võtete kasutamine ettevõtluspädevuste arendamisel –
üld- ja kutsehariduse õpetajatele, kõrg­hariduse õppejõududele, tugipersonalile.
#000028
Koolituste kohta leiad infot õtlusõpe.ee/koolitused2016/
Uuri infot koolituste ja programmi tegevuste kohta ka Facebookist 
#000029
Õpetajate Lehel on õigus avaldada teie kirjutatud kommentaar paberväljaandes. Kommentaari pikkus ei tohi ületada 3000 tähemärki. Õpetajate Lehe kodulehe kommentaarid on modereeritavad ja avaldatakse pärast toimetamist hiljemalt kommentaari saatmisele järgneva tööpäeva hommikuks. Lehel on õigus jätta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. Õpetajate Leht ei vastuta kommentaaride sisu eest!
#000030
Õpilaste käitumisprobleemid tunnis: kuidas õpetajaid nende ennetamiseks ja lahendamiseks paremini ette valmistada?Mõni algus on eriti raske – jutt õpikutest Heaks õpetajaks õpitakseHaridus ja raamatud on kõige parem vits vaenulike inforünnakute vastuKoolid tähistasid eesti kirjanduse päeva
#000033